214                                                                                                                                                                                                                                                                                                                                                                                                                                                                                                               Church and Churchmen                                                                                                                                                                                                                                                                                                                                                                                                                                                                                                                                                                                 iv
as he coude and myth1, the reules of religious lyf, and to them
all of whech2 he had ony power he ful benyngly gaf exaumple
the same reules to folow.    For first was he a maystir of lernyng
to the sinale petites, swech as lerne to rede, spelle and synge.
Tho childyrn that were undyr his disceplyne he taute not only
ther lessones on the book, but be-side this, he tawt for to
play in dew tyme, and here playes taute he that thei schuld
be honest and mery with-outen clamour or grete noyse.    For
thoug he had not at that tyme experiens of the good customes
whech be used a-mongis religious men in monasteriis, yet
had our Lord God at that age put in his brest these holy
exercises, for he taute thoo disciples that he had to kepe
silens in the cherch; all an on our8 to go to bedde and eke
to ryse to her lessones; all went thei to-gidyr to their pley
or  ony othir thing.     His moost labour and grettest desir
was to wynne soules to God with word and eke ensaumple,
for the best sacrifise on-to God is the gelous love of soules....
Whan he was promoted to the ordre of presthod, and had
soules in governauns, and eke had receyved power to make
ministracion of the goostly giftis whech be vertue of oure
Lordes blod ar left in the cherch, than, as a trewe steward
of his Lordes tresour,...the word of good exhortacion was
not hid in him, but he delt it oute frely to them that wold
lerne.   For his auditorye was so endewyd with lernyng that
it sempt4 in all her5 governauns the[y] had be norchid* in
monasterye amongis the servauntis of God.   Thei used non
insolent drynkyngis, ne no longe sitting there, ne used not to
renne to wrastillingis, ber-baytingis and swech othir onthrifty
occupaciones, whech summe men now on dayes preferr be-for
dyvyne servyse; this used thei nout, but thei used to pray
devoutly in the cherch, to pay treuly ther tythes, to walk
aboute and visite pore men, to spend ther good in swech
weye as is plesauns of God and coumfort to pore.    Who-so
had seyn them with-inne the cherch, he myth* sone discerne
whethir thei wer Gilberd parischones or nowt, he had tawt
them so wel to bowe ther bakkes and ther knes to God and
' so devoutly to bid ther bedes,
1 might.     s over whom.     8 at one hour.     * seemed.    6 their.    * nourished.

